**PÉNZÜGYI BIZOTTSÁG**

* + 1. **H A T Á R O Z A T**

 **Száma: t á r g y a**

46/2023. (VII. 25.) A RO-HU 449 azonosító számú projekttel kapcsolatos döntés meghozatala

47/2023. (VII. 25.) Energia beszerzés tárgyú közbeszerzési eljárás eredményének megállapítása (villamos energia)

48/2023. (VII. 25.) Energia beszerzés tárgyú közbeszerzési eljárás eredményének megállapítása (földgáz)

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2023. július 25-én megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

 Dr. Zákány Zsolt bizottsági elnök

 Csarkó Imre bizottsági tag

 Nagy István Örs bizottsági tag

 Gógán Péterné bizottsági tag

**Berettyóújfalui Polgármesteri Hivatal részéről:**

 Muraközi István polgármester

Dr. Körtvélyesi Viktor jegyző

 Sólya László városfejlesztési irodavezető

 Mile Sándor jegyzőkönyvvezető

A Pénzügyi Bizottság ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd elmondta, hogy a Pénzügyi Bizottság 4 fővel határozatképes. A levezető elnök elmondta, hogy a bizottsági ülés meghívójában két napirendi pont szerepel. A levezető elnök a napirend tervezetét szavazásra bocsátotta, melyet a bizottság tagjai egyhangúan támogattak.

Az ülés kezdete: 1548.

**Pénzügyi Bizottság további napirendje:**

1./ Előterjesztés a RO-HU 449 azonosító számú projekttel kapcsolatos döntés meghozataláról (1.)

 **Előterjesztő:** Muraközi István polgármester

2./ Előterjesztés energia beszerzés tárgyú közbeszerzési eljárás eredményének megállapítására (2.)

**Előterjesztő:** Muraközi István polgármester

**1. Napirend:** Előterjesztés a RO-HU 449 azonosító számú projekttel kapcsolatos döntés meghozataláról

**Muraközi István polgármester** szóbeli kiegészítésében elmondta, hogy a fürdő gyógyászati eszközfejlesztéséhez kötődő pályázat esetében lehetőség nyílt többlet forrás igényt benyújtani, amely pozitív elbírálásban részesült. Ez egy durván 58 ezer eurós többlet forrást jelent. Itt nem egy új igény merülhetett fel, hanem korábban a pályázat része volt egy kisebb személyszállító busz beszerzése, mely annak idején kikerült a pályázatból, most viszont lehetőség lett újra beemelni. Csak olyan eszközbeszerzést lehet ebből a plusz forrásból finanszírozni, ami korábban része volt a pályázatnak. A támogatott összeg emelkedik, viszont így az önerő mértéke is.

**Sólya László városfejlesztési irodavezető** szóban hozzátette, hogy Irányító Hatósághoz benyújtott többlettámogatási kérelem pozitív elbírálásban részesült, ennek kapcsán a hiányzó eszközök egy újabb, három részajánlat tételi lehetőséges közbeszerzési eljárásban kerülnek majd kiírásra várhatóan 1-2 héten belül. Ebben a beszerzésben informatikai eszközök, orvosi mobíliák, tehát orvosi eszközökhöz kapcsolódó bútorzat, illetve két BEMER-készülék és egy mikrobusz kerülne beszerzésre.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**46/2023. (VII. 25.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete támogatja a ROHU 449 *„Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase”* című pályázat költségvetésének módosítását a megvalósítási időszakra az alábbi feltételekkel:

|  |  |
| --- | --- |
| Teljes költség | 950.376 euró |
|  ERFA 84,38 % |  801.927,26 euró |
| Állami támogatás 9,93 % | 94.339,17 euró |
| Önkormányzati önerő 5,69 % | 54.109,57 euró |

50.124,12 euró önrészt a Képviselő-testület a 134/2019. (VIII. 29.) önkormányzati határozattal hagyott jóvá.

A projekt végrehajtásához szükséges 3.985,45 euró többlet önrészt Berettyóújfalu Város Önkormányzata a 2023. évi költségvetés terhére biztosítja.

**Határidő:** 2023. július 25.

 **Felelős:** Dr. Zákány Zsolt bizottsági elnök

**2. Napirend:** Előterjesztés energia beszerzés tárgyú közbeszerzési eljárás eredményének megállapítására

**Dr. Körtvélyesi Viktor jegyző** szóbeli kiegészítésében elmondta, hogy a tavalyi évben a villamos energia beszerzést egy úgynevezett közös közbeszerzés keretében folytatták le több önkormányzattal társulva. Akkor az idei áramévre vonatkozóan az általános felhasználású villamos energia tekintetében 181 Ft/kWh-ás, a közvilágítási célú villamos energia tekintetében pedig 171 Ft/kWh-ás ajánlat érkezett. Július 18-a volt a jövő évre vonatkozó villamos áram beszerzésre kiír közbeszerzési eljárásban az ajánlatok beadási határideje. Örömmel tapasztalható, hogy egy év alatt valamennyire változott a piac, kedvező tendencia figyelhető meg. A tavalyi 181 Ft helyett 83 Ft-os, közvilágítás tekintetében 171 Ft helyett 77 Ft-os áron tudja az Önkormányzat az áramot megvásárolni. Nem csak az áram, hanem a földgáz fogyasztásba is becsatlakozott az Önkormányzat ebben a közös közbeszerzésben. Egy gázév szeptember 30-ig tart, október 1-től pedig indul az újabb. Az idei évre vonatkozóan tavaly közbeszerzés került lefolytatásra, melyet az MVM Next Zrt. nyert meg, a nyertes ajánlat nettó 1080 Ft/m3 volt. A jövő évi gázévre vonatkozóan az MVM Next Zrt. nettó 362 Ft/m3 ajánlatot adott. Mint látható, a jövő évre vonatkozóan lényegesen kedvezőbbek az árak. Az előterjesztéshez két határozati javaslat került csatolásra, az első az áramra, a második a gázra vonatkozik.

**Dr. Zákány Zsolt képviselő** kérdést tett fel arra vonatkozóan, hogy a tavalyi év előtti árak milyenek voltak?

**Dr. Körtvélyesi Viktor jegyző** válaszában elmondta, hogy pontos adatokat nem tud mondani, de a jövő évre vonatkozó viszonylag kedvező áraknál még alacsonyabbak voltak.

**Csarkó Imre képviselő** szóban hozzátette, hogy a Civil Udvar kapcsán tudja elmondani, hogy ott ötszörösére emelkedtek az árak, majd a harmadára estek vissza, tehát még mindig nem olyan alacsonyak mint évekkel ezelőtt, de azért jóval kedvezőbbek, mint az idei évben.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**47/2023. (VII. 25.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

a) Berettyóújfalu Város Önkormányzata Képviselő-testülete a Magyar Energia Beszerzési Közösség keretében lebonyolított „Villamos energia beszerzése 2024” tárgyú csoportos közbeszerzési eljárásban az MVM Next Energiakereskedelmi Zrt. (1081 Budapest, II. János Pál pápa tér 20.) által az általános felhasználású villamos energia esetén tett nettó 82,97 HUF/kWh árat elfogadja, az eljárás eredményét jóváhagyja.

b) Berettyóújfalu Város Önkormányzata Képviselő-testülete a Magyar Energia Beszerzési Közösség keretében lebonyolított „Villamos energia beszerzése 2024” tárgyú csoportos közbeszerzési eljárásban az E2 Hungary Zrt. (1017 Budapest, Dombóvári út 26.) által a közvilágítási felhasználású villamos energia esetén tett nettó 76,69 HUF/kWh árat elfogadja, az eljárás eredményét jóváhagyja.

**Határidő:** 2023. július 25.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**48/2023. (VII. 25.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Magyar Energia Beszerzési Közösség keretében lebonyolított „Földgáz energia beszerzése 2024” tárgyú csoportos közbeszerzési eljárásban az MVM Next Energiakereskedelmi Zrt. (1081 Budapest, II. János Pál pápa tér 20.) által a teljes ellátás alapú földgáz energia esetén tett nettó 362,60 HUF/m3 árat elfogadja, az eljárás eredményét jóváhagyja.

**Határidő:** 2023. július 25.

 **Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1558 perckor bezárta.

K.m.f.

 Dr. Zákány Zsolt Csarkó Imre

 Pénzügyi Bizottság elnöke Pénzügyi Bizottság tagja

Mile Sándor

jegyzőkönyvvezető